ถ้าใครที่ชื่นชอบชาบูแบบเน้นคุณภาพสไตล์ญี่ปุ่น Momo Paradise เป็นอีกทางเลือกหนึ่งที่ไม่ควรพลาด Momo มีเปิดหลายสาขา วันนี้เรานัดเดอะแกงค์กันที่ CTW เนื่องจากเดินทางสะดวกอยู่กลางใจเมือง รถไฟฟ้าก็ถึง ร้านตั้งอยู่ชั้น 7 ของ CTW ใกล้บริเวณโซนโรงหนัง 

***บรรยากาศร้านและบริการ***
ช่วงที่ไปทานเป็นเย็นวันศุกร์หลังเลิกงาน ลูกค้าหนาแน่นมากต้องจองคิวกันหน้าร้านและรอคิวกันพอควร แต่พนักงานรับคิวร้านก็บริการดีมาก คือขอเบอร์มือถือลูกค้าไว้เพื่อคอยโทรตามเมื่อถึงคิว แต่ก็รอคิวไม่นานมากเนื่องจากเรารีบไปก่อนช่วงเวลาพีค เข้าไปถึงมีพนักงานเสิรฟ์คอยแนะนำเมนู ซึ่งแนะนำละเอียดดีมาก ๆ อีกทั้งคอยยืนบริการเสิรฟ์อยู่เป็นระยะ คอยเสิรฟ์ของเมื่อของหมด เรียกว่าบริการทุกระดับประทับใจมาก ๆ ทางร้านมีบุฟเฟต์ 2 ราคา คือแบบ 490++ (90 นาที) กับแบบ 590 (120 นาที) ซึ่งแบบ 590++ จะทานได้นานกว่าและเมนูที่สั่งจะมีเพิ่มพวกไก่ไม้ไผ่ เส้นราเมง เส้นอุด้ง และขนมหวานเพิ่มมาด้วย เราเลยเลือกแบบ 590++ มาเพราะคุ้มทั้งในแง่เวลาและความหลากหลาย เหมาะกับการสังสรรค์ในกลุ่มเพื่อน

***เมนู***
น้ำซุปมีให้เลือก 3 แบบ คือ แบบ น้ำซุปชาบู ชาบู น้ำซุปสุกี้ยากี้ น้ำซุปมิโซะ แบบสุกี้ยากี้จะเป็นน้ำซุปสีดำ รสชาติเข้มข้นต้องเติมน้ำเปล่าผสม เพื่อลดความเค็ม ส่วนแบชาบูชาบูจะเป็นแบบน้ำซุปใสเหมาะสำหรับคนชอบแบบชาบูดั้งเดิม แบบซุปมิโซะจะเหมาะสำหรับคนชอบรสจัด ๆ

น้ำจิ้มมีแบบปอนสึและซาเซมิซอส  ปอนสึจะเป็นน้ำจิ้มสีดำๆ รสชาติออกเค็ม ๆ เปรี้ยว ๆ เมื่อเติมพริกกระเทียมลงไป ก็รสชาติจัดจ้านและลงตัวพอดี ส่วนซาเซมิซอสจะเป็นออกแนวข้นๆ หอมน้ำมันงา

สำหรับผักสดแบบบุฟเฟต์ มีให้เลือกตักมากมาย ผักสดใหม่มาก ๆ

เนื้อสไลด์และหมูสไลด์หั่นบางได้คุณภาพมาก ๆ เรียกว่าถ้าใครเน้นคุณภาพจะไม่ผิดหวัง แต่ถ้าเน้นความหลากหลายของเนื้อสัตว์อาจจะไม่เหมาะกับร้านนี้ นอกจากนี้ยังมีไก่สับไม่ไผ่ ก็อร่อยดี แต่เหมือนผสมน่าจะเป็นกระดูกอ่อนแข็ง ๆ ส่วนตัวว่าถ้าไม่ผสมจะให้นุ่มลิ้นมากกว่า

สำหรับของหวานมีให้เลือกทั้งไอศกรีมชาเขียวถ้าใครชอบแบบเข้มข้นก็ไม่ผิดหวัง เชอเบทสตอเบอร์รี่และเชอเยทบ๊วยเย็ยสดชื่นใจ เชอเบทมะม่วงส่วนตัวยังไม่ให้ผ่านยังไม่รู้สึกถึงความเป็นมะม่วงแท้มากนัก และยังมีไดฟูกุรสต่าง ๆ ทั้ง คัสตารด์ ชาเขียว เผือก โกโก้ สตอเบอร์รี่ ให้เลือกแล้วแต่ความชื่นชอบของแต่ละคน เราชอบโกโก้และสตอเบอร์รี่ที่สุดเพราะไดฟูกุหอมนุ่มและไส้รสชาติไม่หวานเกินไป ลงตัวมาก ๆ

สำหรับน้ำดื่มมีทั้งน้ำอัดลม ชาเขียว ชามะนาว น้ำพันช์ ให้เลือกหลากหลายเลยทีเดียว

ถ้าใครที่ชื่นชอบบุฟเฟต์ชาบูสไตล์ญี่ปุ่นแบบดั้งเดิม เน้นคุณภาพและความสดใหม่มาลองร้านนี้คงไม่ผิดหวัง